rejauldu/bengali-wikipedia huggingface dataset:
ব্রিক্সটন () যুক্তরাজ্যের রাজধানী লন্ডনের দক্ষিণাংশের ল্যামবেথ বরোর একটি এলাকা বা জেলা। এলাকাটিকে লন্ডন পরিকল্পনাতে বৃহত্তর লন্ডনের ৩৫টি গুরুত্বপূর্ণ কেন্দ্রের একটি হিসেবে চিহ্নিত করা হয়েছে।  ব্রিক্সটন মূলত একটি আবাসিক এলাকা। এখানে একটি গুরুত্বপূর্ণ রাস্তার বাজার বা হাট এবং অনেক খুচরা দোকান আছে।  এটি একটি বহুজাতিক সম্প্রদায়, যার জনসংখ্যার একটি বিশাল শতাংশ ক্যারিবীয় বংশোদ্ভূত। এলাকাটির সীমানায় আছে স্টকওয়েল, ক্লাপহ্যাম, স্ট্রিটহ্যাম, ক্যাম্বারওয়েল, টালস হিল এবং হার্ন হিল এলাকাগুলি। এই এলাকাতেই লন্ডনে ল্যামবেথ বরো বা বিভাগের মূল দফতরগুলি অবস্থিত।  ব্রিক্সটন এলাকাটি লন্ডনের ভৌগোলিক কেন্দ্র থেকে  দক্ষিণ ও দক্ষিণ-পশ্চিমে, ল্যামবেথ নর্থ টিউব স্টেশনের কাছে অবস্থিত।  তথ্যসূত্র  বিষয়শ্রেণী:ল্যামবেথ বরোর এলাকা বিষয়শ্রেণী:লন্ডনের গুরুত্বপূর্ণ কেন্দ্র
নার্ভ () ২০২৪ সালের একটি বাংলা ভাষার ভারতীয় নাট্য চলচ্চিত্র। পরিচালনা করেছেন সায়ন বসু চৌধুরী। প্রধান চরিত্রে অভিনয় করেছেন অক্ষয় অরুণ, রূপসা মুখোপাধ্যায় ও অনন্যা গুহ। যা ২১ জুন প্রেক্ষাগৃহে মুক্তি পায়।  এর মাধ্যমে অক্ষয় গুপ্তার চলচ্চিত্রে অভিষেক হয়। ছবির সঙ্গীত পরিচালনা করেছেন অমিত মিত্র। ছবিটি মুক্তি পাবে 'রাধে কৃষ্ণ ফিল্মস'-এর ব্যানারে আদেশ আগরওয়ালের প্রযোজনায়। অভিনয়শিল্পী   রূপসা মুখোপাধ্যায় - সম্রাজ্ঞী  অক্ষয় অরুণ  অনন্যা গুহ - ঋত্বিকা   ইশান মজুমদার  বুদ্ধদেব ভট্টাচার্য  সাথী মুখোপাধ্যায়  শুভজিত আদগিরি  আশিকি বোস নির্মাণ  ২০২২ সালের এপ্রিলে কলকাতায় চলচ্চিত্রের চিত্রগ্রহণ শুরু হয়।  মুক্তি  ২০২৪ সালের ৬ই জুন জি মিউজিক বাংলার ইউটিউব চ্যানেলে চলচ্চিত্রের ট্রেইলার প্রকাশ করা হয়।  তথ্যসূত্র  বহিঃসংযোগ  বিষয়শ্রেণী:২০২৪-এর নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সায়ন বসু চৌধুরী পরিচালিত চলচ্চিত্র বিষয়শ্রেণী:কলকাতায় ধারণকৃত চলচ্চিত্র
যশোর আইটি পার্ক  যশোর শহরের নাজীর শঙ্কর এলাকায় অবস্থিত বাংলাদেশের প্রথম আইটি পার্ক। ২০১৭ সালের ৫ অক্টোবর উদ্বোধন করেন সাবেক  আইসিটি প্রতিমন্ত্রী জুনাইদ আহমেদ পলক,  যার মাধ্যমে আইসিটি সেক্টরের বিকাশে যশোরে যাত্রা শুরু করে শেখ হাসিনা সফটওয়্যার টেকনোলজি পার্ক। ১০ই ডিসেম্বর, ২০১৭ইং গণভবন থেকে ভিডিও কনফারেন্সের মাধ্যমে এই আইটি পার্কের আনুষ্ঠানিক উদ্বোধন করেন তৎকালীন প্রধানমন্ত্রী শেখ হাসিনা। এর মাধ্যমে দেশের আইসিটি সেক্টরে সম্ভাবনার নতুন দুয়ার উন্মোচিত হয়।  ইতিহাস ২০১০ সালের ২৭ ডিসেম্বর যশোর বিজ্ঞান ও প্রযুক্তি বিশ্ববিদ্যালয় ক্যাম্পাস উদ্বোধনের সময় সাবেক প্রধানমন্ত্রী শেখ হাসিনা যশোরে আন্তর্জাতিক মানের একটি আইটি পার্ক স্থাপনের ঘোষণা দেন। দীর্ঘদিন পরীক্ষা-নিরীক্ষা ও যাচাই-বাছাইয়ের পর ২০১৪ সালের ২৫ এপ্রিল যশোর শহরের বেজপাড়ার নাজির সংকরপুর এলাকায় এ প্রকল্পের কাজ শুরু করা হয়। খুলনা বিভাগের তথ্য প্রযুক্তি ব্যবস্থা আধুনিকায়ন এবং আইটি ইন্ডাস্ট্রি শক্তিশালীকরণের জন্যই প্রাথমিক ভাবে যশোরে করা হয়েছে আইটি পার্ক। এর মাধ্যমে বিভাগীয় সদর খুলনা সহ খুলনা বিভাগের ১০ টি জেলা সুবিধা পাচ্ছে এই আইটি পার্ক থেকে।  বিনিয়োগ ২০২১ সালের ৩০ সেপ্টেম্বর শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাই-টেক পার্ক কর্তৃপক্ষ। আগামী ৪০ বছরের জন্য এই পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে।  তথ্যসূত্র  বিষয়শ্রেণী:যশোর জেলার দর্শনীয় স্থান বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:আইটি পার্ক
গেন্ডারিয়া বাংলাদেশের রাজধানী ঢাকার একটি থানা। এর আয়তন প্রায় । তাছাড়া ঢাকার সবকটি জায়গার মধ্যে অতীতে এটি খুব প্রাচীন এবং বিখ্যাত একটি এলাকা ছিল। পূর্বে এলাকাটির নাম ছিল গ্র্যান্ড এরিয়া। অন্য একটি মত হচ্ছে এক সময় এই অঞ্চলে প্রচুর আখ চাষ হতো। আর আখকে স্থানীয় ভাষায় 'গেণ্ডারি' বলা হতো। এই 'গেণ্ডারি' থেকেই গেন্ডারিয়া নামের উৎপত্তি। থানাটির পাশেই রয়েছে বুড়িগঙ্গা নদী।   শিক্ষা   এই থানার একমাত্র উচ্চমাধ্যমিক শিক্ষাপ্রতিষ্ঠান হলো ফজলুল হক মহিলা কলেজ।  গেন্ডারিয়া থানার উল্লেখযোগ্য মাধ্যমিক শিক্ষাপ্রতিষ্ঠানের মধ্যে রয়েছে বাংলাদেশ ব্যাংক আদর্শ উচ্চ বিদ্যালয়, গেন্ডারিয়া উচ্চ বিদ্যালয়, মনিজা রহমান বালিকা উচ্চ বিদ্যালয়, নারিন্দা সরকারি উচ্চ বিদ্যালয় ইত্যাদি। এছাড়া এখানে একটি ফাজিল ও একটি কামিল মাদ্রাসা রয়েছে।   আরও দেখুন   বাংলাদেশের উপজেলাসমূহ  বাংলাদেশের জেলাগুলির তালিকা  বাংলাদেশের বিভাগ  গেন্ডারিয়া রেলওয়ে স্টেশন   তথ্যসূত্র    বহিঃসংযোগ   গেন্ডারিয়া থানা - বাংলাপিডিয়া  বিষয়শ্রেণী:ঢাকা জেলার থানা বিষয়শ্রেণী:পুরান ঢাকা
সনৎকুমার ভাদুড়ী একজন বিখ্যাত বাঙালি জাদুকর এবং সাহিত্যিক । সংসদ বাঙালি চরিতাভিধান - দ্বিতীয় খন্ডের সংযোজন - অঞ্জলি বসু সম্পাদিত  তিনি কলকাতার বিদ্যাসাগর কলেজে পড়াশোনা করেছিলেন । ১৯৩০ খ্রিস্টাব্দে থেকে তিনি জাদুর খেলা দেখাতে আরম্ভ করেন এবং ১৯৩৭ খ্রিস্টাব্দে তিনি পেশাদার জাদুকর হিসাবে কর্মজীবন আরম্ভ করেন । তিনি ১৯৪০ খ্রিস্টাব্দে উইজার্ড ক্লাবের সদস্যপদ পান ও ১৯৪৪-৪৫ খ্রিস্টাব্দে ক্লাবের সভাপতি নির্বাচিত হয়েছিলেন ।   তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক অজন্তা কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন ।   সনৎকুমার ভাদুড়ী তিনটি ভাষায় গল্প ও কবিতা লিখেছিলেন ।    তথ্যসূত্র   বিষয়শ্রেণী:বাঙালি জাদুকর
শাহ জিকরুল আহমাদ (জন্ম: ১৬ নভেম্বর ১৯৫১- মৃত্যু: ৭ মে ২০২২) বাংলাদেশের ব্রাহ্মণবাড়িয়া জেলার রাজনীতিবিদ ছিলেন। তিনি জাতীয় সমাজতান্ত্রিক দলের নেতা ও ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন।   জন্ম ও প্রাথমিক জীবন  শাহ জিকরুল আহমাদ ১৬ নভেম্বর ১৯৫১ সালে ব্রাহ্মণবাড়িয়া জেলার নবীনগর উপজেলার আলমনগর (উত্তরপাড়া) গ্রামে জন্মগ্রহণ করেন।   রাজনৈতিক ও কর্মজীবন  শাহ জিকরুল আহমাদ হলেন হাসানুল হক ইনুর নেতৃত্বাধীন জাতীয় সমাজতান্ত্রিক দলের (জাসদ) রাজনীতিবিদ। তিনি ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০১৮ সালের জাতীয় সংসদ নির্বাচনে জাসদ থেকে মশাল প্রতীকে প্রার্থী হয়ে পরাজিত হন।    আরও দেখুন    নবম জাতীয় সংসদ সদস্যদের তালিকা  জাতীয় সমাজতান্ত্রিক দল  হাসানুল হক ইনু   তথ্যসূত্র    বহিঃসংযোগ    নবম জাতীয় সংসদ সদস্যদের তালিকা (২০০৮)  –জাতীয় সংসদ  বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:১৯৫১-এ জন্ম বিষয়শ্রেণী:২০২২-এ মৃত্যু বিষয়শ্রেণী:ব্রাহ্মণবাড়িয়া জেলার ব্যক্তি
ফুল্লরা হল ভারতের পশ্চিমবঙ্গ রাজ্যের বীরভূম জেলার লাভপুর শহরের কাছে একটি মন্দির কেন্দ্রিক জনপদ। এটি বোলপুর শান্তিনিকেতন থেকে ৩০ কিলোমিটার দূরে অবস্থিত একটি হিন্দু তীর্থস্থান ও পর্যটন কেন্দ্র।300px|thumb|right|ফুল্লরা মন্দির  থাম্ব|ফুল্লরা মন্দির, লাভপুর, বীরভূম  লোকবিশ্বাস অনুসারে, ফুল্লরায় সতীর নিচের( LOWER) ঠোঁটটি পড়েছিল। এই মন্দিরে কোনও বিগ্রহ নেই। সিন্দুরচর্চিত কচ্ছপাকৃতি শিলাখণ্ডই দেবীর প্রতিভূ। এই মন্দিরের পাশে একটি বিরাট পুকুর আছে। কিংবদন্তি অনুসারে, রামের দুর্গাপূজার সময় হনুমান এই পুকুর থেকেই ১০৮টি পদ্ম সংগ্রহ করেছিলেন। ফুল্লরা ভারতের ৫১টি শক্তিপীঠের অন্যতম বলে কথিত আছে।   ইতিহাস  সুলতান মাহমুদ গজনভির ভারত আক্রমণের সময় একদল বেদানুসারী ব্রাহ্মণ মিথিলা মতান্তরে কনৌজ থেকে বিতারিত হয়ে বঙ্গদেশের বর্মণরাজ হরি বর্মার কাছে আশ্রয় লাভ করেন। তাঁদের কয়েকজনকে দেবী ফুল্লরার পুজোর জন্য নিজের জন্মভূমি সিদ্ধলগ্রাম বা শিতলগ্রামে নিয়ে আসেন বর্মণ রাজের মহা সন্ধি বিগ্রহিক ভবদেব ভট্ট। যাতায়াত-সহ অন্যান্য অসুবিধার জন্য একসময় ওই পুজারীরা ফুল্লরা মন্দির সংলগ্ন বাকুল, ফুলিয়ানগর, অট্টহাস প্রভৃতি জনপদগুলিতে বসতি স্থাপন করে। পরবর্তীকালে ওই বাহ্মণ বংশেরই দীনমণি মিশ্র বাহাদুর বর্মণ রাজা হন। ফুল্লরা মন্দিরের অদূরে দিনমণির রাজধানী গড়ে ওঠে। ফুল্লরা দেবীর মন্দির প্রথম প্রতিষ্ঠা করেন কৃষ্ণানন্দ গিরি। জানা যায়, একসময় মন্দিরের চূড়ায় স্বর্ণকলস শোভা পেত। প্রচলিত রীতি অনুযায়ী অন্যান্য পীঠের মতো এখানেও বিশ্বেশ ভৌরব শিবের মন্দির। বর্তমান মন্দিরটি নির্মাণ করিয়েছিলেন যাদবলাল বন্দ্যোপাধ্যায়।   পাদটীকা   বিষয়শ্রেণী:পশ্চিমবঙ্গের শহর বিষয়শ্রেণী:বীরভূম জেলার শহর ও নগর
বিদ্যানন্দপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন উক্ত ইউনিয়নের উল্লেখযোগ্য গ্রাম হচ্ছে- ১) বিদ্যানন্দপুর, ২) বড় চরখাজুরিয়া, ৩) ছোট চর খাজুরিয়া, ৪) পূর্ব রতনপুর, ৬) পশ্চিম রতনপুর, 8) নোম-কান্দা, ৫) চিলমারি, ৬) গুচ্ছগ্রাম, ৭) বাগরজা চর, ৮) বানঘাটা, ৯) মাধবরায়।   আয়তন  বিদ্যানন্দপুর ইউনিয়নের আয়তন ৭,৬৬৭ একর।   প্রশাসনিক কাঠামো  বিদ্যানন্দপুর ইউনিয়ন মেহেন্দিগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কাজিরহাট থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বিদ্যানন্দপুর ইউনিয়নের মোট জনসংখ্যা ১২,৭৭২ জন। এর মধ্যে পুরুষ ৬,১৪০ জন এবং মহিলা ৬,৬৩২ জন। মোট পরিবার ২,৮৫৫টি।   শিক্ষার হার  ২০১১ সালের আদমশুমারি অনুযায়ী বিদ্যানন্দপুর ইউনিয়নের সাক্ষরতার হার ৩৩.৫%।   শিক্ষা প্রতিষ্ঠান  ১) এম এম মাধ্যমিক বিদ্যালয় ২) নাসিরখা হাট মাদ্রাসা  ৩) পশ্চিম রতনপুর মাধ্যমিক বিদ্যালয় ৪) এমএ করিম মহিলা মাদ্রাসা  ৫) মান্নান সরদার মাদ্রাসা (ব্রিজ বাজার) ৬) বাগরজা মাদ্রাসা।   উল্লেখযোগ্য ব্যক্তি  ১) মরহুম নুরুল ইসলাম (জিএম কৃষি ব্যাংক) ২) নুরুল হক খসরু (জি এম বেপজা) ৩) হারুনর রশীদ সরদার (সাবেক সচিব) ৪) প্রফেসর ডক্টর মহিউদ্দিন আহমেদ (কানাডা) ৫) এসপি আব্দুল মান্নান। (কলকাতার সাবেক হাইকমিশনার) ৬) আব্দুল গনি মাস্টার।   আরও দেখুন   মেহেন্দিগঞ্জ উপজেলা  কাজিরহাট থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:মেহেন্দিগঞ্জ উপজেলার ইউনিয়ন
বাগনান ভারতের পশ্চিমবঙ্গ রাজ্যের হাওড়া জেলার একটি শহর। বাগনান কালীবাড়ি দর্শনীয় স্থানের মধ্যে পরে এখানে   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬ মিটার (১৯ ফুট)। শহরটিকে বেষ্টন করে হুগলি নদী পূর্ব সীমানা বরাবর প্রবাহিত এবং অন্যদিকে রূপনারায়ণ নদ পূর্ব মেদিনীপুর জেলার সঙ্গে হাওড়া জেলার প্রাকৃতিক সীমানা নির্দেশের মাধমে প্রবাহিত হয়েছে।    জনসংখ্যার উপাত্ত  ভারতের ২০০১ সালের আদমশুমারি অনুসারে বাগনান শহরের জনসংখ্যা হল ৮৭৭৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বাগনান এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।  দেউলটি thumb|দেউলটি স্টেশনে শরৎচন্দ্রের বাড়ি যাবার পথনির্দেশ রূপনারায়ণ নদের ধারে অবস্থিত এই স্থান পর্যটন কেন্দ্র। কলকাতা থেকে এর দূরত্ব ৫০ কিলোমিটার। এর নিকটবর্তী সামতাবেড়ে রয়েছে কথাশিল্পী শরৎচন্দ্র চট্টোপাধ্যায়ের বাড়ি। এটাও আকর্ষণের কারণ।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:হাওড়া জেলার দর্শনীয় স্থান
পে-মা-'ফ্রিন-লাস () (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।  সংক্ষিপ্ত জীবনী পে-মা-'ফ্রিন-লাস ১৬৪১ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল কার্মা-ফুন-ত্শোগ্স-দ্বাং-পো () এবং মাতার নাম ছিল রিগ-'দ্জিন বু-খ্রিদ-দ্বাং-মো ()। ছয় বছর বয়সে ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () উপাধিধারী বৌদ্ধ লামা তাকে ঙ্গাগ-গি-দ্বাং-পো নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করেন এবং র্দো-র্জে-ব্রাগ বৌদ্ধবিহারে প্রধান রূপে অধিষ্ঠিত করেন। এই বিহারের পৃষ্ঠপোষক পঞ্চম দলাই লামা তাকে দীক্ষা প্রদান করেন। তার উল্লেখযোগ্য শিক্ষক ছিলেন স্মান-লুং-পা-ব্লো-ম্ছোগ-র্দো-র্জে (), স্মিন-গ্লিং-গ্তের-ছেন-'গ্যুর-মেদ-র্দো-র্জে (), ব্কা'-'গ্যুর-বা-ম্গোন-পো-ব্সোদ-নাম্স-ম্ছোগ-ল্দান () প্রভৃতি। তিনি পোতালা প্রাসাদে দীর্ঘদিন মুখ্য আচার বিভাগীয় আধিকারিক হিসেবে দায়িত্ব পালন করেন। পে-মা-'ফ্রিন-লাস র্ন্যিং-মা ধর্মসম্প্রদায়ের তন্ত্র সম্বন্ধে বেশ কিছু গ্রন্থ রচনা করেন। এর মধ্যে সর্বাপেক্ষা উল্লেখযোগ্য ছিল অনুত্তরযোগতন্ত্রের ওপর রচিত 'দুস-পা-ম্দো'ই-দ্বাং-ছোগ-দ্ক্যিল-ল'খোর-র্গ্যা-ম্ত্শো'ই-'জুগ-ঙ্গোগ্স () নামক গ্রন্থটি। ১৭১৭ খ্রিষ্টাব্দে দ্জুঙ্গার মোঙ্গলদের দ্বারা র্ন্যিং-মা ধর্মসম্প্রদায় বিরোধী সামরিক অভিযানের সময় তাকে হত্যা করা হয় এবং র্দো-র্জে-ব্রাগ বৌদ্ধবিহারকে ভস্মীভূত করা হয়।  তথ্যসূত্র  আরো পড়ুন  Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom.  Dalton, Jacob. 2002. The Uses of the Dgongs pa 'dus pa'i mdo in the Development of the Nyingma School of Tibetan Buddhism. PhD dissertation, University of Michigan, pp. 161–203.  বিষয়শ্রেণী:১৬৪১-এ জন্ম বিষয়শ্রেণী:১৭১৭-এ মৃত্যু বিষয়শ্রেণী:দোর্জে দ্রাক রিগদ্জিন ছেনপো
ইউমেটাজোয়া (  ), যা ডিপ্লোব্লাস্ট, এপিথেলিওজোয়া বা হিস্টোজোয়া নামেও পরিচিত, পোরিফেরা (স্পঞ্জ) এর একটি ভগিনী গ্রুপ হিসাবে একটি প্রস্তাবিত বেসাল প্রাণীর ক্লেড ।      বেসাল ইউমেটাজোয়ান ক্লেডগুলি হল স্টিনোফোরা এবং প্যারাহক্সোজোয়া। প্লাকোজোয়াকে এখন প্যারাহক্সোজোয়াতেও ইউমেটাজোয়া হিসেবে দেখা হয়। প্রতিযোগী অনুমান হল মিরিয়াজোয়া ক্লেড।   আইওটুবা এবং থেক্টার্ডিসের মতো আরও বেশ কয়েকটি বিলুপ্ত বা অস্পষ্ট জীবন রূপ এই গোষ্ঠীতে আবির্ভূত হয়েছে বলে মনে করা হয়।  ইউমেটাজোয়ানের বৈশিষ্ট্যের মধ্যে রয়েছে জীবাণুর স্তরে সংগঠিত সত্যিকারের টিস্যু, নিউরন এবং পেশীর উপস্থিতি এবং একটি ভ্রূণ যা গ্যাস্ট্রুলা পর্যায়ে যায়।  কিছু ফিলোজেনিস্টরা একবার অনুমান করেছিলেন যে স্পঞ্জ এবং ইউমেটাজোয়ানগুলি বিভিন্ন এককোষী জীব থেকে আলাদাভাবে বিবর্তিত হয়েছে, যার অর্থ ছিল যে প্রাণীজগৎ একটি ক্লেড গঠন করে না (একটি সাধারণ পূর্বপুরুষ থেকে সমস্ত জীবের সম্পূর্ণ গ্রুপিং)। যাইহোক, জেনেটিক অধ্যয়ন এবং কিছু অঙ্গসংস্থানগত বৈশিষ্ট্য, যেমন চোয়ানোসাইট এর সাধারণ উপস্থিতি, এখন সর্বসম্মতভাবে একটি সাধারণ উত্সকে সমর্থন করে।   ঐতিহ্যগতভাবে, লিন মার্গুলিস এবং কেভি শোয়ার্টজের পাঁচটি রাজ্যের শ্রেণিবিন্যাসে ইউমেটাজোয়ান প্রাণীদের একটি প্রধান দল, যার মধ্যে রয়েছে রেডিয়াটা এবং বিলাটেরিয়া-স্পঞ্জ ব্যতীত সমস্ত প্রাণী। "Systema Naturae 2000 Taxon: Subkingdom Eumetazoa".  যখন একটি আনুষ্ঠানিক ট্যাক্সন হিসাবে বিবেচনা করা হয় তখন ইউমেটাজোয়াকে সাধারণত একটি উপরাজ্য হিসাবে স্থান দেওয়া হয়। মেটাজোয়া নামটিও এই গোষ্ঠীকে বোঝাতে ব্যবহার করা হয়েছে, তবে প্রায়শই এটি সম্পূর্ণরূপে প্রাণীকে বোঝায়। অনেক শ্রেণিবিভাগ স্কিম একটি উপরাজ্য হিসেব ইউমেটাজোয়াকে অন্তর্ভুক্ত করে না।   তথ্যসূত্র   বিষয়শ্রেণী:প্রাণী স্তর
৬৩৪ খ্রিষ্টাব্দে সংঘটিত এ যুদ্ধটি, মুসলিমদের পারস্য বিজয়ের সময়কালের একটি অন্যতম যুদ্ধ।  । খলিফা আবু বকর সিদ্দিক (রা) - এর শাসনকালে হযরত মুসান্না ও হযরত খালিদের নেতৃত্বে পারস্য সম্রাজ্যাধীন হীরারাজ্য আরবদের অধিকারে আসে এবং হীরাবাসি মুসলমানদের বার্ষিক কর দানে রাজি করিয়ে সন্ধি করেছিল। কিন্তু হীরারাজ্য হারিয়ে পারস্য উন্মাদ হয়ে উঠে এবং হীরারাজ্য পুনঃরুদ্ধারের জন্য তৎপর হয়। অতঃপর হযরত উমর (রা) হযরত মুসান্নার সৈন্যবাহিনীকে শক্তিশালী করার জন্য হযরত আবু ওবায়দার (রা) এর নেতৃত্বে অন্য একটি সেনাদল প্রেরণ করেন। পারসিকগন সেনাপাতি রুস্তমের নেতৃত্বে নামারিক নামক স্থানে মুসলিম বাহিনীর সম্মুখীন হয়। ৬৩৪ খ্রি. সেপ্টেম্বর মাসে সংঘটিত এ যুদ্ধে মুসলিম বাহিনী বিজয় লাভ করে এবং হীরারাজ্য পুনর্দখল করে। নামারিকের যুদ্ধ ৬৩৪খ্রি. ২৩ আগস্ট ইসলামের ইতিহাস   তথ্যসূত্র   বিষয়শ্রেণী:রাশেদুন খালিফাতের সাথে সম্পর্কিত যুদ্ধ বিষয়শ্রেণী:৬০৪ খ্রিষ্টাব্দে সংঘটিত যুদ্ধ বিষয়শ্রেণী:রাশিদুন খিলাফত জড়িত লড়াই বিষয়শ্রেণী:সাসানীয় সাম্রাজ্য জড়িত লড়াই বিষয়শ্রেণী:মুসলিমদের মেসোপটেমিয়া বিজয় বিষয়শ্রেণী:৬৩৪
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  —শাকিল (আলাপ · অবদান) ১৩:৩৬, ৩০ ডিসেম্বর ২০২৪ (ইউটিসি) :রাজধরপুর মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য কোনো মাধ্যমিক বিদ্যালয় নয়। উল্লেখযোগ্য প্রচার নেই। তথ্যসূত্রসমূহ বিভিন্ন সরকারি ওয়েবসাইট ও একটি ডেটাবেসের ওয়েবসাইটের। যা বিদ্যালয়টির উল্লেখযোগ্যতা নিশ্চিত করছে না। অর্ঘ্য বড়ুয়া (আলাপ) ০৯:২৩, ২০ ডিসেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
২০২৫ সাফ অনূর্ধ্ব-১৭ চ্যাম্পিয়নশিপ হবে সাফ অনূর্ধ্ব-১৭ চ্যাম্পিয়নশিপের ১০ম আসর। এটি দক্ষিণ এশীয় ফুটবল ফেডারেশন (সাফ) কর্তৃক আয়োজিত অনূর্ধ্ব-১৭ পুরুষ জাতীয় দলসমূহের জন্য একটি আন্তর্জাতিক ফুটবল প্রতিযোগিতা। এটি ২০২৫ সালের ১৭ থেকে ২৭ অক্টোবর পর্যন্ত শ্রীলঙ্কার কলম্বোতে অনুষ্ঠিত হওয়ার কথা রয়েছে।  ভারত বর্তমান চ্যাম্পিয়ন, তারা ৩০ সেপ্টেম্বর ২০২৪ তারিখে ফাইনালে বাংলাদেশকে ২–০ গোলে পরাজিত করে তাদের ষষ্ঠ শিরোপা জয় করে। মাঠ সবগুলো ম্যাচ শ্রীলঙ্কার কলম্বোর রেসকোর্স গ্রাউন্ডে অনুষ্ঠিত হবে।  কলম্বো রেসকোর্স গ্রাউন্ড  ধারণক্ষমতা: ১০,০০০ 200px  অংশগ্রহণকারী দলসমূহ  নিম্নলিখিত সাতটি দল প্রতিযোগিতায় অংশগ্রহণ করছে। দলসাফ অনূর্ধ্ব-১৭ চ্যাম্পিয়নশিপে  অংশগ্রহণপূর্ববর্তী সেরা সাফল্য  ১০ম    ৮ম  ১০ম   ৮ম    ১০ম     ৬ষ্ঠ     ৮ম    তথ্যসূত্র  বিষয়শ্রেণী:সাফ প্রতিযোগিতাসমূহ বিষয়শ্রেণী:সাফ অনূর্ধ্ব-১৬ চ্যাম্পিয়নশিপ
thumb|right|মার্কিন যুক্তরাষ্ট্রে প্রতি ১০০০ জনের জন্য ৮৩২টি মোটরযান আছে, যা বিশ্বের মধ্যে সর্বোচ্চ। See Quick Facts and Tables 3.4 through 3.11 মোটরযান বলতে সেইসব সড়কপথে চালিত যানকে বোঝায় যেগুলিকে চালনা করার জন্য মোটর বা ইঞ্জিন নামক একটি স্বনির্ভর যান্ত্রিক ব্যবস্থা থাকে এবং যেগুলিতে এক বা একাধিক যাত্রী বা মাল পরিবহন করার স্থায়ী বা অস্থায়ী বন্দোবস্ত থাকে। রেলপথের যানবাহন (যেমন রেলগাড়ি ও ট্রামগাড়ি), আকাশপথের যানবাহন (যেমন বিমান বা উড়োজাহাজ ও হেলিকপ্টার) এবং জলযান (যেমন নৌকা ও জাহাজ) যদিওবা মোটরচালিত হয়, তাহলেও "মোটরযান" পরিভাষাটি দিয়ে এগুলিকে নির্দেশ করা হয় না। মোটর গাড়ি (সংক্ষেপে গাড়ি), মোটর ভ্যান, মোটর সাইকেল, মোপেড, বাস, ট্রাক, ট্রাক্টর, অ্যাম্বুলেন্স (রোগীবাহী মোটরযান), পুলিশের গাড়ি, দমকলের গাড়ি, ইত্যাদি মোটরযানের কিছু প্রকারভেদ।  কোনও কোনও দেশের আইন অনুযায়ী (যেমন মার্কিন যুক্তরাষ্ট্রের আইনেhttps://www.law.cornell.edu/cfr/text/40/85.1703) সমতল পাকা রাস্তায় মোটরযানগুলির সর্বোচ্চ গতিবেগ ঘণ্টায় ২৫ মাইলের বেশি হতে হয়; সর্বোচ্চ বেগ এর চেয়ে কম হলে সেটিকে মোটরযান হিসেবে গণ্য করা হয় না। এছাড়া বিভিন্ন দেশের আইনে যাত্রীর নিরাপত্তা, ব্যবহারযোগ্যতা, আকার, আকৃতি, উদ্দেশ্য (সামরিক নয়, বরং বেসামরিক), ইত্যাদি সংক্রান্ত বিভিন্ন মানদণ্ডে উত্তীর্ণ হলে তবেই কোনও যানকে মোটরযানের মর্যাদা দেওয়া হয়।  ২০১৬ সালের হিসাব অনুযায়ী সারা বিশ্বে ১৩২ কোটি মোটরগাড়ি ও ট্রাক ছিল। এর ২০ বছর আগে ১৯৯৬ সালে বিশ্বে ৬৭ কোটি মোটরযান ছিল। তারও ২০ বছর আগে ১৯৭৬ সালে বিশ্বে ৩৪ কোটি মোটরযান ছিল। সুতরাং ধারণা করা যায় যে প্রতি ২০ বছরে বিশ্বের মোটরযানের সংখ্যা দ্বিগুণ হচ্ছে।   মার্কিন যুক্তরাষ্ট্রে মোটরযানের সংখ্যা ২৭ কোটি, যা বিশ্বের সমস্ত মোটরযানের প্রায় এক-পঞ্চমাংশ (২১%)। সেখানে মাথাপিছু ১.২ জনের একটি করে মোটরযান আছে। মোটরযানের সংখ্যার বিচারে চীনের অবস্থান দ্বিতীয়; সেখানে মোটরযানের সংখ্যা ১৯ কোটি ৪০ লক্ষ। চীন ২০১০-এর দশকে মাত্র ছয় বছরের মধ্যে ১০ কোটি নতুন মোটরযান যোগ করেছে। তৃতীয় অবস্থানে আছে এশিয়ার আরেক দেশ জাপান; সেখানে প্রায় ৭ কোটি ৬০ লক্ষ মোটরযান রয়েছে। ইউরোপ মহাদেশের দেশগুলির মধ্যে রাশিয়াতে সর্বোচ্চ সংখ্যক মোটরযান রয়েছে: ৫ কোটি ২০ লক্ষ। এছাড়া জার্মানিতে ৪ কোটি ৯০ লক্ষ, ইতালিতে ৪ কোটি ৩০ লক্ষ, ফ্রান্স ও যুক্তরাজ্যে ৩ কোটি ৯০ লক্ষ করে মোটরযান আছে। দক্ষিণ আমেরিকাতে ব্রাজিলে ৪ কোটি ৩০ লক্ষ মোটরযান বিদ্যমান।  কিছু কিছু দেশে গাড়ির পরিবর্তে মোটর সাইকেল বেশি প্রচলিত। যেমন ভিয়েতনামে প্রায় ৫ লক্ষ গাড়ির বিপরীতে সাড়ে ৪ কোটি মোটর সাইকেল রয়েছে।  তথ্যসূত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  --জয়ন্ত (আলাপ - অবদান) ১৫:৩৭, ২৫ জানুয়ারি ২০২২ (ইউটিসি) আর কে চৌধুরী  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () খেতাবপ্রাপ্ত কোন মুক্তিযোদ্ধা নন, কোন সংসদ সদস্য বা স্বয়ংক্রিয়ভাবে উল্লেখযোগ্য এমন কোন পদেও ছিলেন না। নিবন্ধটি উল্লেখযোগ্যতার সাধারণ মানদণ্ডে উত্তীর্ণ নয়। পূর্বে একবার অপসারণ আলোচনার মাধ্যমে অপসারণ করা হয়েছিল। —শাকিল (আলাপ · অবদান) ০৫:১৮, ১৭ জানুয়ারি ২০২২ (ইউটিসি) : উপরিউক্ত প্রস্তাবনা অনুসারে অপসারণে সমর্থন। ≈ MS Sakib  «আলাপ»  ০৯:৫৩, ১৭ জানুয়ারি ২০২২ (ইউটিসি)   - প্রস্তাবনা অনুসারে।  — লাইফবার্গ (নবীশ) • আলাপ∕অবদান ২২:৩২, ১৮ জানুয়ারি ২০২২ (ইউটিসি) :  প্রস্তাবনা অনুসারে অপসারণে সমর্থন। -- মো. মাহমুদুল আলম (আলাপ) ১৮:২২, ১৯ জানুয়ারি ২০২২ (ইউটিসি)  : প্রস্তাবনা অনুসারে অপসারণে সমর্থন। -- Factcheckerhuman (আলাপ) ১৪:২৯, ২১ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শেহনাজ ট্রেজারিওয়ালা (জন্ম: ২৯ জুন ১৯৮১) হলেন একজন ভারতীয় অভিনেত্রী, টেলিভিশন উপস্থাপক, লেখক ও ভ্রমণ ব্লগার   ব্যক্তিগত জীবন তার বাবা একজন বানিজ্যিক সামুদ্রিক প্রকৌশলী ছিলেন এবং তিনি পারসি পরিবারে জন্মগ্রহণ করেন। শেহনাজ সেন্ট জেভিয়ার্স কলেজে পড়াশোনা করেছেন। ২০০১ সালে, তিনি নিউ ইয়র্কে চলে যান যেখানে তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউটে অভিনয়ের পদ্ধতি বিষয়ে পড়াশোনা করেছেন। নিউ ইয়র্কে থাকাকালীন সময়ে, তিনি নিউইয়র্কের একটি লেখার কোর্সেও অংশ নিয়েছিলেন।  অভিনয়ের তালিকা   সাল অনুষ্ঠান চরিত্র নোট ২০০১  এদুরুলেনি মনীষী  শ্রী  তেলুগু চলচ্চিত্র ২০০৩  ইশক ভিশক  আলিশা সাহায়  ২০০৪  হাম তুম  শালিনী ২০০৬  উমার  স্বপ্না পি. লেখা ২০০৭  কালচার শক  স্বভূমিকা  উপস্থাপক২০০৯  আগে সে রাইট  পার্ল রেডিও  শানায়া ধিঙ্গা ২০১১  লাভ কা দ্য এন্ড  মিসেস নাজ  দিল্লি বেলি  সোনিয়া  ২০১১–১২২০১৩ ওয়ান লাইফ টু লিভ  রামা প্যাটেল  ২০১৪  ম্যায় অর মিস্টার রাইট  আলিয়া  ২০১৫ ফ্য নাইটলি শো উইথ ল্যারি উইলমোর  অংশদাতা  ২০১৬–বর্তমান  ব্রাউন নেশনস  ডিম্পল পারিখ  ২০১৭  দ্য বিগ সিক  ফাতিমা  ২০১৮  কালাকান্দি  আয়েশা   আরও দেখুন   ভারতীয় চলচ্চিত্র অভিনেত্রীদের তালিকা  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী বিষয়শ্রেণী:পারসি ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী
thumb|right|তামিলনাড়ুর তিরুনেলভেলির নিকটস্থ একটি অর্ধ-আর্দ্র জলাভূমি। মাত্র কয়েকমাইল দূরে বায়ুপ্রবাহমুখে স্থিত কেরল রাজ্যে বর্ষার মেঘ ব্যাপক বৃষ্টিপাত ঘটালেও পশ্চিমঘাটের অগস্ত্যমালাই পর্বতমালার দ্বারা বাধাপ্রাপ্ত হয়ে তা তিরুনেলভেলিতে বৃষ্টিপাত ঘটাতে অক্ষম হয়েছে। thumb|right|উত্তরাখণ্ড রাজ্যের ভ্যালি অফ ফ্লাওয়ার্স জাতীয় উদ্যান। তিরুনেলভেলির বিপরীতে এখানে পাহাড়ের অবস্থান ব্যাপক বৃষ্টিপাতের সহায়ক  ভারতের জলবায়ু কোন স্থানের অনেক দিনের (৩৫ বছরের বেশি) আবহাওয়ার গড়কে সেই স্থানের জলবায়ু বলে। ভারতের জলবায়ু বলতে সাধারণভাবে বোঝায় এক বিশাল ভৌগোলিক ক্ষেত্রে ভারতের বৈচিত্র্যপূর্ণ আবহাওয়া পরিস্থিতি। কোপেন আবহাওয়া বর্গীকরণ অনুসারে, ভারতে ছয়টি প্রধান আবহাওয়া সংক্রান্ত উপবর্গ দেখা যায়: পশ্চিমে মরুভূমি, উত্তরে আল্পীয় তুন্দ্রা ও হিমবাহ থেকে দক্ষিণ পশ্চিমে ও দ্বীপাঞ্চলের ক্রান্তীয় আর্দ্র বর্ষণারণ্য। কোনো কোনো অঞ্চলে আবার পৃথক স্থানীয় জলবায়ুরও দেখা মেলে। দেশে মোট চারটি প্রধান ঋতু: শীত (জানুয়ারি-ফেব্রুয়ারি), গ্রীষ্ম (মার্চ থেকে মে), বর্ষা (জুন থেকে সেপ্টেম্বর) ও শরৎ-হেমন্ত (অক্টোবর থেকে ডিসেম্বর)।  ভারতের বহু বিচিত্র ভূগোল ও ভূতত্ত্ব অনেকাংশেই ভারতের জলবায়ুকে প্রভাবিত করে থাকে। উত্তরে হিমালয় পর্বতমালা ও উত্তর-পশ্চিমে থর মরুভূমির অবস্থানের ব্যাপারে একথা বিশেষভাবে প্রতীয়মান হয়। হিমালয় মধ্য এশিয়া থেকে প্রবাহিত অতিশীতল ক্যাটাবেটিক বায়ুপ্রবাহকে রোধ করে। ফলে শীতকালেও উত্তর ভারত উষ্ণ বা সামান্য শীতল থাকে। এই একই কারণে ভারতে গ্রীষ্ম অত্যধিক উষ্ণ হয়। কর্কটক্রান্তি রেখা এই দেশের মাঝবরাবর প্রসারিত হয়ে সারা দেশটিকে ক্রান্তীয় ও নাতিশীতোষ্ণ মণ্ডলে স্থাপন করলেও, ভারতের জলবায়ু সাধারণত ক্রান্তীয়।  ক্রান্তীয় জলবায়ুর বৈশিষ্ট্য অনুসারেই বর্ষা ও অন্যান্য আবহাওয়া পরিস্থিতি দেশে খরা, বন্যা, সাইক্লোন ও অন্যান্য প্রাকৃতিক বিপর্যয়ের জন্য দায়ী। এই সব বিপর্যয় প্রতি বছর দেশে লক্ষ লক্ষ মানুষের মৃত্যু ও সম্পত্তিহানির কারণ হয়। দেশের দীর্ঘকালীন জলবায়ুগত স্থিতিশীলতা বর্তমানে বিশ্ব উষ্ণায়নের দ্বারা আক্রান্ত। তার উপর ভারতের জলবায়ুগত বৈচিত্র্য এই সমস্যার অধ্যয়নে বিশেষ অসুবিধার কারণ হয়ে দাঁড়ায়।   টীকা       α.    The IMD-designated post-monsoon season coincides with the northeast monsoon, the effects of which are significant only in some parts of India.   তথ্যউৎস   thumb|right|Late-season monsoon clouds during a sunset over the Coromandel Coast.   .  .  .  .  .  .  .  .  .  .  .  .   তথ্যসূত্র   ভারতের জলবায়ু   আরও পড়ুন   .   বহিঃসংযোগ   ভারতের জলবায়ু   General overview       Maps, imagery, and statistics       Forecasts    বিষয়শ্রেণী:ভারতের জলবায়ু বিষয়শ্রেণী:দেশ অনুযায়ী জলবায়ু